# Άνθρωπος Μυρμήγκι

### Από τη Βικιπαίδεια, την ελεύθερη εγκυκλοπαίδεια

O Άνθρωπος Μυρμήγκι είναι ένας υπερήρωας περιοδικών κόμικς της Marvel Comics, δημιούργημα των Stan Lee και Jack Kirby το 1962.

## [Επεξεργασία] Βιογραφία του χαρακτήρα

Κατά την πάροδο των ετών πολλοί χαρακτήρες χρησιμοποίησαν το όνομα Άνθρωπος Μυρμήγκι, οι περισσότεροι εκ των οποίων συνδέονται με την ομάδα υπερηρώων Εκδικητές (αγγλικά: Avengers).

### [Επεξεργασία] Χένρι Πιμ (Henry Pym)

Ο Δρ. Χένρι "Χανκ" Πιμ εφήυρε διάφορους τρόπους για να σκικρύνει κάποιος το μέγεθός του και να ενδυθεί το ρόλο του Ανθρώπου Μυρμηγκιού, καθώς και ένα κράνος με το οποίο μπορούσε να ελέγχει τα μυρμήγκια. Ο Δρ.Πιμ αποτέλεσε την πιο δημοφιλή ενσάρκωση του ήρωα και ένα από τα βασικά μέλη των Εκδικητών. Ενεπλάκη σε πολύχρονο ειδύλλιο με τη Σφίγγα (αγγλικά: Wasp), επίσης μέλος της ίδιας ομάδας.

### [Επεξεργασία] Σκοτ Λανγκ (Scott Lang)

Ο Scott Lang ήταν ένας κλέφτης που αναμορφώθηκε με τη βοήθεια του Δρ. Πιμ και του Σιδερένιου Ανθρώπου (αγγλικά: Iron Man). Μετά από μία σχετικά μακροχρόνια αλλά μάλλον ασήμαντη καριέρα ως δεύτερος Άνθρωπος Μυρμήγκι, εμφανίσθηκε ως δευτερεύων χαρακτήρας στους 4 Φανταστικούς και αργότερα έγινε μέλος των Εκδικητών. Για μία περίοδο ενεπλάκη συναισθηματικά με τη Τζέσικα Τζόουνς (αγγλικά: Jessica Jones). Σκοτώθηκε στο τεύχος #500 των Εκδικητών, αλλά η κόρη του Κάσι (αγγλικά: Cassie) ανέλαβε την ηρωική του ιδιότητα στις σελίδες των Νέων Εκδικητών (αγγλικά: Young Avengers).

### [Επεξεργασία] Έρικ ο'Γκρέιντι (Eric O'Grady)

Ο Έρικ ο'Γκρέιντι αποτελεί το νέο "ήρωα" που λαμβάνει τον τίτλο και τις ιδιότητες του Ανθρώπου Μυρμηγκιού. Είναι πράκτορας χαμηλού επιπέου της S.H.I.E.L.D που κλέβει τη στολή και τη χρησιμοποιεί για να εξυπηρετήσει ουχί το κοινό καλό, αλλά το προσωπικό του όφελος.

## [Επεξεργασία] Δυνάμεις και ιδιότητες

Ολοι οι χαρακτήρες που ενδύθηκαν το ρόλο του Ανθρώπου Μυρμηγκιού είχαν τη δυνατότητα να σμικρύνουν σημαντικά το μέγεθός τους είτε με τη χρήση κάποιου αερίου, είτε με την κατάποση ενός δισκίου, είτε απλώς με νοητική εντολή προς το σώμα τους. Επιπλέον είχαν την ιδιότητα να επικοινωνούν με τα μυρμήγκια μέσω συσκευών που βρίσκονταν ενσωματωμένες στο κράνος τους.

## [Επεξεργασία] Φιλμογραφία

Ο Edgar Wright δήλωσε ότι σχεδιάζει να σκηνοθετήσει κινηματογραφική ταινία με ήρωα τον Άνθρωπο Μυρμήγκι, αλλά τα σχέδιά του φαίνεται να πάγωσαν στις αρχές του 2007.[1]

## [Επεξεργασία] Αναφορές

1. ↑ Steve Head. "Exclusive: Hot Fuzz Helmer Commences Them", IGN, 2007-02-15. Ανακτήθηκε 2007-04-06.

Ανακτήθηκε από "http://el.wikipedia.org../../../%CE%AC/%CE%BD/%CE%B8/%CE%86%CE%BD%CE%B8%CF%81%CF%89%CF%80%CE%BF%CF%82_%CE%9C%CF%85%CF%81%CE%BC%CE%AE%CE%B3%CE%BA%CE%B9_0fb5.html"

Κατηγορίες: Χαρακτήρες κόμικς | Αμερικανικά κόμικς

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Italiano
- Nederlands